cyanic-selkie/wikianc huggingface dataset:
დაგეგმვა
ეკონომიკური განვითარების უფრო მაღალ საფეხურზე წარმოიშვა მაკროეკონომიკური, ანუ ეკონომიკური დაგეგმვა ქვეყნის მასშტაბით. იგი შეიძლება ორი სახის იყოს: სპეციალური და კომპლექსური – ერთიანი მთელი ქვეყნისათვის. სპეციალური მაკროეკონომიკური დაგეგმვა ქვეყნის მასშტაბით ცალკეული დარგის გეგმების, ან სახელმწიფოებრივი მნიშვნელობის პრობლემის გადაწყვეტის სხვადასხვა სახის პროგრამის შემუშავებას გულისხმობს. ამგვარ გეგმებს, უწინარესად, მიეკუთვნება სახელმწიფო ბიუჯეტი – შემდგომი წლის ან წლების შემოსავლებისა და ხარჯების გეგმა. კომპლექსური, ერთიანი მაკროეკონომიკური დაგეგმვა კი ქვეყნის მასშტაბით ეკონომიკური და სოციალური სფეროს განვითარების ყოვლისმომცველი პარამეტრების შემუშავებას ნიშნავს. მისი ფორმებია: დირექტიული და ინდიკატიური. დაგეგმვა შეიძლება ეროვნულ ჩარჩოებსაც სცილდებოდეს მაშინ, როცა ის საერთაშორისო მასშტაბით საქმიანობის ორიენტირთა და საშუალებათა განმსაზღვრელ ფუნქციას ასრულებს. ასეთ გეგმებს შეიძლება მივაკუთვნოთ, მაგ., საერთაშორისო კორპორაციების, საფინანსო და საკრედიტო ორგანიზაციების პროექტები და სხვა. დროის ხანგრძლივობის მიხედვით, გამოიყოფა მოკლე- (ერთ წლამდე), საშუალო- (ხუთ წლამდე) და გრძელვადიანი (ხუთ წელზე მეტი) გეგმები, დანიშნულების მიხედვით კი – ოპერატიული (მიმდინარე პერიოდის, ცალკეულ ღონისძიებათა განხორციელების) და სტრატეგიული (მსხვილმასშტაბიანი, ხანგრძლივი მოქმედების).
ლიტერატურა
კატეგორია:მენეჯმენტი
ნინო ქადაგიძე
ნინო ქადაგიძე (დ. 30 ივლისი, 1969, თბილისი, საქართველოს სსრ, სსრკ) — ქართველი იურისტი. საქართველოს უზენაესი სასამართლოს თავმჯდომარე 2020 წლის 17 მარტიდან.
ბიოგრაფია
1994-1995 წლებში იყო საქართველოს იუსტიციის სამინისტროს სამეურნეო სამმართველოს საუწყებო ნორმატიული აქტების სახელმწიფო რეგისტრაციის განყოფილების უფროსი კონსულტანტი. 1995-1996 წლებში კი ამავე სამინისტროს ეკონომიკური რეფორმის სამართლებრივი უზრუნველყოფის განყოფილების მთავარი კონსულტანტია. 1996-1998 წლებში იუსტიციის სამინისტროში მუშაობდა ჯერ ეკონომიკური რეფორმის სამართლებრივი უზრუნველყოფის განყოფილების მთავარი კონსულტანტად, ხოლო შემდეგ საერთაშორისო სამართლებრივი ურთიერთობის სამმართველოს უფროსის თანამდებობაზე.
1998-2000 წლებში საქართველოს იუსტიციის სამინისტროს საერთაშორისო სამართლებრივი ურთიერთობის დეპარტამენტის უფროსია. 2000-2002 წლებში თბილისის საოლქო სასამართლოში მუშაობს. 2002 წლიდან 2012 წლამდე საქართველოს უზენაესი სასამართლოს ადმინისტრაციულ საქმეთა პალატის წევრი-მოსამართლეა. 2013-2019 წლებში თბილისის სააპელაციო სასამართლოს ადმინისტრაციულ საქმეთა პალატის მოსამართლეა.
2019 წლის 12 დეკემბერს აირჩიეს საქართველოს უზენაესი სასამართლოს მოსამართლედ უვადოდ, ხოლო 19 დეკემბერს უზენაესი სასამართლოს მოადგილედ.
2020 წლის 17 მარტს აირჩიეს საქართველოს უზენაესი სასამართლოს თავმჯდომარედ.
სქოლიო
კატეგორია:დაბადებული 30 ივლისი კატეგორია:დაბადებული 1969 კატეგორია:საქართველოს უზენაესი სასამართლოს თავმჯდომარეები
ფეშანგი ფაშვიბერტაძე
ფეშანგი ფაშვიბერტაძე (ნამდვილი გვარი ხითარიშვილი) — XVI საუკუნის პოეტი. გორელ ვაჭართა წრიდან იყო. „ფაშვიბერტყა“ პოეტის მამის შერქმეული სახელია. ფეშანგი ფაშვიბერტაძე იმერეთის სამეფო კარის მდივანმწიგნობარი იყო 1660-იან წლებში, როცა არჩილ II ხანმოკლე მეფობის შემდეგ იმერეთიდან წამოვიდა, მას თან გამოჰყვა ფეშანგი ფაშვიბერტაძე. მდივანმწიგნობრული საქმიანობა მან ქართლის მეფის ვახტანგ V-ის (შაჰნავაზის, 1658—1675) კარზე გააგრძელა. რაღაც დანაშაულის გამო ფეშანგი ფაშვიბერტაძეთვის ცხვირი მოუჭრიათ:„გებრალებოდეს საბრალო, ცხვირ-მოჭრით თვალცრემლიანი“ (არჩილ II). 1664—1965 წლებში დაწერა საისტორიო პოემა „შაჰნავაზიანი“, რომელიც შეიცავს XVII საუკუნის 60-იანი წლების ქართ-კახეთისა და იმერეთის პოლიტიკური ურთიერთობის აღწერას და ვახტანგ V-ის, მარიამ დედოფლისა და უფლისწულთა ხოტბას გვაწვდის საყურადღებო ბიორგაფიულ და ისტორიულ ცნობებს ვახტანგ V-ის ცხოვრებისა და მოღვაწეობის შესახებ. პოემა დაწერილია თექვსმეტმარცვლიანი შაირით, ავტორი უხვად სარგებლობს რუსთველური პოეტური სახეებით. დაახლოებით 1680 წელს მას გაულექსავს „ფირმალიანი“, რომელსავ ჩვენამდე არ მოუღწევია: „ფეშანგი ფაშვიბერტაძემ ახლა თქვა ფირმალიანი... მე ვათქმევინე, მაგრამ ვერა თქვა მარილიანი“ (არჩილ II).
ლუიზა დანიელი (1875-1906)
ლუიზა დანიელი (Louise af Danmark; დ. 17 თებერვალი, 1875 — გ. 4 აპრილი, 1906) — გლუქსბურგთა დინასტიის წარმომადგენელი. დანიის მეფე ფრედერიკ VIII-ისა და დედოფალ ლუიზა შვედის ასული. შომბურგ-ლიპეს პრინც ფრიდრიხის მეუღლე.
ბიოგრაფია
ლუიზა დაიბადა 1875 წლის 17 თებერვალს კოპენჰაგენში, ამალიენბორგის სასახლეში. იგი იყო დანიის კრონპრინც ფრედერიკისა და მისი ცოლის, პრინცესა ლუიზა შვედის უფროსი ქალიშვილი. მამის მხრიდან მისი პაპა-ბებია დანიის მეფე კრისტიან IX და დედოფალი ლუიზა ფონ ჰესენ-კასელი (ვის პატივსაცემადაც დაარქვეს სახელი), ხოლო დედის მხრიდან შვედეთის მეფე კარლ XV და დედოფალი ლუიზა ნიდერლანდელი ერგებოდნენ.
1896 წლის 5 მაისს, კოპენჰაგენში იგი დაქორწინდა შომბურგ-ლიპეს პრინც ფრიდრიხზე, რომელთანაც სამი შვილი შეეძინა. ქორწინება უიღბლო აღმოჩნდა, რის გამოც ლუიზა გათხოვების შემდეგ ძალიან ხშირად სტუმრობდა თავის ოჯახს. თითოეული ვიზიტისას იგი 2-3 თვით მაინც რჩებოდა დანიაში. ამას გარდა, მისი დედ-მამა წელიწადში რამდენჯერმე მაინც ჩადიოდნენ და ნახულობდნენ მას.
პრინცესა ლუიზა გარდაიცვალა 1906 წლის 4 აპრილს, 31 წლის ასაკში, ჩეხეთში. აღსანიშნავია, რომ იგი თავისი მამამთილის, პრინცი ვილჰელმის გარდაცვალებიდან ხუთ საათში დაიღუპა. მისი გარდაცვალების ოფიციალურ მიზეზად მინინგიტი დასახელდა, რითაც ბოლო კვირების მანძილზე იტანჯებოდა. იგი თავისი და-ძმებიდან პირველი გარდაიცვალა.
ლიტერატურა
კატეგორია:დაბადებული 1875 კატეგორია:დაბადებული 17 თებერვალი კატეგორია:გარდაცვლილი 4 აპრილი კატეგორია:გარდაცვლილი 1906 კატეგორია:გლუქსბურგები კატეგორია:დანიის პრინცესები
გერლახოვსკა-ვეჟა
გერლახოვსკა-ვეჟა (Gerlachovská veža) — მწვერვალი სლოვაკეთში, მაღალ ტატრებში. სიმაღლე 2642 მ. აგებულია გრანიტებით. ადმინისტრაციული თვალსაზრისით მოქცეულია პრეშოვის მხარის ტერიტორიაზე.
რესურსები ინტერნეტში
კატეგორია:სლოვაკეთის მთები
სამხედრო რეფორმები აზერბაიჯანში (1993-2016)
მთიანი ყარაბაღის კონფლიქტის შემდეგ აზერბაიჯანში სამხედრო სფეროს გასაუმჯობესებლად მრავალი რეფორმა გატარდა. ჰეიდარ ალიევის მთავრობის მთავარი სამიზნე სამხედრო ინფრასტრუქტურის ჩამოყალიბება და გაუმჯობესება იყო.
ისტორია
აზერბაიჯანმა დამოუკიდებლობა 1991 წელს მოიპოვა. აზერბაიჯანის პირველი შეიარაღებული ძალები შედგებოდა სახმელეთო ჯარის, საზღვაო და საჰაერო ძალებისგან. აზერბაიჯანის სამხედრო ძალები იმავე წელს ჩამოყალიბდა.
აზერბაიჯანის თავდაცვის სამინისტრო 1991 წლის 5 სექტემბერს ჩამოყალიბდა. ამ წელს არმიის სტრუქტურა და პირველი ბრიგადები შეიქმნა და შეიარაღებული ძალებისთვის პირველი პერსონალის ჩამოყალიბების პროცესი დაიწყო. ამ პერიოდში აზერბაიჯანის შეიარაღებული ძალები ქვეყნის წამყვან სტრუქტურას წარმოადგენდა. შეიარაღებული ძალების მოდერნიზაციისკენ პირველი ნაბიჯები იარაღების, ტექნიკისა და არმიის დაჯავშნული მანქანების გაუმჯობესებით დაიწყო.აზერბაიჯანმა სტრატეგიული მოკავშირეების ძებნა და ეროვნული უსაფრთხოების პრიორიტეტების ჩამოყალიბება დაიწყო.
1992 წლის ივლისში აზერბაიჯანმა „ევროპაში შეიარაღებული ძალების შესახებ შეთანხმებას“ მოაწერა ხელი, რომლის მიხედვითაც ქვეყანაში სამხედრო აღჭურვილობა შეზღდუდული რაოდენობით იწარმოება.
1993 წელს პრეზიდენტად არჩევის შემდეგ ჰეიდარ ალიევმა ცალკე არმიის შექმნა დაიწყო. იმავე წლის ნოემბერში აზერბაიჯანის პარლამენტმა მიიღო თავდაცვის კანონი. 1994 წელს სომხეთთან ცეცხლის შეწყვეტის შესახებ შეთანხმების ხელმოწერის შემდეგ ქვეყანამ შეიარაღებული ძალების ხელახლა ფორმირება დაიწყო. შეიარაღებული ძალების გასაუმჯობესებლად კონსტრუქციული შრომა და სტრუქტურული რეფორმები დაიყო, რაც ცენტრალური მენეჯმენტის ქვეშ საბრძოლო ობიექტების დაგეგმვას, სამხედრო დანაყოფების შესაბამისი მოთხოვნილებების მენეჯმენტსა და პერსონალის გადამზადებას გულისხმობდა.
რეფორმები
აზერბაიჯანსა და ჩრდილოეთ ატლანტიკური ხელშეკრულების ორგანიზაციას შორის ინდივიდუალური პარტნიორობის სამოქმედო გეგმას 2005 წლის მაისში მოეწერა ხელი. ინდივიდუალური პარტნიორობის სამოქმედო გეგმის ფარგლებში აზერბაიჯანი უამრავ ვალდებულებას იღებს.
აზერბაიჯანის სამხედრო ბიუჯეტი 2009 წელს 2.46 მილიონი აშშ დოლარიდან 2015 წლისთვის 4.2 მილიონ აშშ დოლარამდე გაიზარდა. აზერბაიჯანის სახმელეთო ჯარის შემადგენლობაში 56 840 ჯარისკაცი ირიცხება, 7 900 მებრძოლი - საჰაერო ძალებში, ხოლო 2 200 ადამიანი - საზღვაო ძალებში. ნაციონალური დაცვის, სახელმწიფო საზღვრის სამსახურსა და შიდა ჯარის ნაწილში 19 500 ადამიანია მსახურობს. ბოლო 15 წლის მანძილზე სამხედრო სამსაახურში ნამყოფთა რაოდენობა 300 000 ადამიანს უტოლდება. სამხედრო მძიმე ტექნიკა 300 მთავარი საბრძოლო ტანკის, 595 შეჯავშნული საბრძოლო მანქანისა და 270 საარტილერიო სისტემისგან შედგება. აზერბაიჯანს 106 საბრძოლო თვითმფრინავი და 35 შვეულმფრენი ჰყავს.
სამხედრო ინდუსტრია
დამოუკიდებლობის მოპოვების შემდეგ აზერბაიჯანი სამხედრო აღჭურვილობას სხვა ქვეყნებისგან იძენდა. 2000-იანი წლების დასაწყისში აზერბაიჯანმა სამხედრო აღჭურვილობისა და მანქანების თავად წარმოება გადაწყვიტა. ამ მიზნით, პრეზიდენტის ბრძანებით, 2005 წლის 16 დეკემბერს აზერბაიჯანის თავდაცვის ინდუსტრიის სამინისტრო ჩამოყალიბდა.
აზერბაიჯანში 130-მდე თავდაცვითი საქონელი იწარმოება, მათ შორის: 7.62 კალიბრიანი 54 მმ-იანი გურზა და შიმშეკ-10-ის ტიპის ტყვიამფრქვევები. აზერბაიჯანში წარმოებული სამხედრო აღჭუვილობა ჩრდილოეთ ატლანტიკური ხელშეკრულების ორგანიზაციის სტანდარტების შესაბამისად იქმნება.
რუსული T-55-ის ტიპის საფუძველზე აზერბაიჯანი ჯავშანტექნიკის წარმოების პროცესში ისრაელის თავდაცვის ძალებთან და ორ თურქულ კომპანიასთან თანამშრომლობს. აზერბაიჯანი აწარმოებს საჯაშუშო ტიპის თვითმფრინავებსაც, მათ შორის: ლიცენზირებულ უპილოტო საჯაშუშო თვითმფრინაებს Orbiter-2M და Aerostar. ორივე მოდელს ბაქოს მახლობლად აზადის სისტემების კომპანია აწარმოებს.
სქოლიო
კატეგორია:სამხედრო რეფორმები კატეგორია:აზერბაიჯანის პოლიტიკური ისტორია კატეგორია:აზერბაიჯანის შეიარაღებული ძალები
პოკრანი
პოკრანი (Pocrane) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 225 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.
2010 წლის მონაცემებით, მოსახლეობა 8 986 ადამიანს შეადგენდა, მოსახლეობის სიმჭიდროვე 13 კმ²-ზე. ფართობი 691 066 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ფაჰრუდინ აჰმედი
ფაჰრუდინ აჰმედი  (ফখরুদ্দীন আহমেদ; დ. 1 მაისი, 1940) — ბანგლადეშელი ეკონომისტი, პოლიტიკოსი, ბანგლადეშის პრემიერ-მინისტრი 2007–2009 წლებში. 2001 წლიდან 2005 წლამდე განაგებდა ქვეყნის მთავარ საბანკო დაწესებულებას — „ბანგლადეშის ბანკს“. ფაჰრუდინ აჰმედი ერთ-ერთი წარმატებული ბანგლადეშელი მეწარმეა. დამთავრებული აქვს დაკასა და „პრინსტონის“ უნივერსიტეტების ეკონომიკური ფაკულტეტები. 2009 წელს პრემიერ-მინისტრის პოსტის დატოვების შემდეგ დაასრულა პოლიტიკური კარიერა და გადაბარგდა აშშ-ში, სადაც დღემდე ცხოვრობს.
სქოლიო
კატეგორია:დაბადებული 1 მაისი კატეგორია:დაბადებული 1940 კატეგორია:ბანგლადეშელი პოლიტიკოსები კატეგორია:ბანგლადეშელი ეკონომისტები კატეგორია:ბანგლადეშის პრემიერ-მინისტრები
პაუდალიუ
პაუდალიუ (Paudalho) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 69 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.
2010 წლის მონაცემებით, მოსახლეობა 51 357 ადამიანს შეადგენდა, მოსახლეობის სიმჭიდროვე 185.06 კმ²-ზე. ფართობი 277 509 კმ²-ია.
რესურსები ინტერნეტში
კატეგორია:პერნამბუკუს შტატის მუნიციპალიტეტები
რობერტ კოლდევეი
რობერტ იოჰან კოლდევეი (დ. 10 სექტემბერი, 1855, ბლანკერბურგი – გ. 4 თებერვალი, 1925, ბერლინი) — გერმანელი არქიტექტორი, არქეოლოგი, რომელმაც განსაზღვრა ადგილი, სადაც ჩაატარებდა გათხრებს. ამ გათხრების შედეგად, რომელიც მიმდინარეობდა 1898-1999 წლებში, მან დაადასტურა ბიბლიური ბაბილონის არსებობა. ასევე მიიღო მონაწილეობა ტროას გათხრებში და კუნძულ ლესბოსზე. მის საფლავზე, აღიარების ნიშნად დადგეს ძეგლი, ბაბილონური ზიქურათის სახით.
სქოლიო
კატეგორია:გერმანელი არქიტექტორები კატეგორია:დაბადებული 1855 კატეგორია:გარდაცვლილი 1925
ალმეტიევსკი
ალმეტიევსკი (Альметьевск, Әлмәт) — ქალაქი რუსეთში, თათრეთის სამხრეთ-აღმოსავლეთ ნაწილში, ალმეტიევსკის რაიონის ცენტრი. 157 310 მცხოვრები (2019). მდებარეობს კამისპირეთში, მდინარე სტეპნოი-ზაიზე, რკინიგზის სადგურ ალმატიევსკაიადან 13 კმ-ში; საავტომობილო კვანძი. წარმოიშვა დაახლ. 1720 წელს, როგორც სოფელი ალმატიევო. 1953 წელს მიენიჭა ქალაქის სტატუსი.
ალმეტიევსკი თათრეთის ნავთობის მოპოვების მსხვილი ცენტრია („ტატნეფტ“). განვითარებულია ბუნებრივი აირის მოპოვება და გადამუშავება, მანქანებისა და ნავთობის მოპოვების ხელსაწყოების წარმოება (ელექტროტუმბოების, მილების ქარხნები, ქარხანა „ნეფტემაშ“). არის სამშენებლო მასალების (ასფალტბეტონის, მსხვილპანელური სახლთმშენებლობისა და სხვ.), მსუბუქი და კვების მრეწველობის საწარმოები. ქალაქი ნავთობსადენ „დრუჟბას“, აგრეთვე ნიჟნი-ნოვგოროდის, პერმისა და სამარის მიმართულების სხვა ნავთობსადენების საწყისი პუნქტია.
ალმეტიევსკის მიდამოებში მდებარეობს ისტორიულ-რელიგიური მოღვაწის, რ. ფ. ფახრეტდინოვისა (1995) და მწერალ ფ. ქარიმის (1998) მუზეუმები.
სქოლიო
კატეგორია:თათრეთის ქალაქები
ბრუკ დოლანი
ბრუკ დოლანი (Brooke Dolan II; დ. 1908 — გ. 1945) — ფილადელფიის საბუნებისმეტყველო მეცნიერებების აკადემიის თანამშრომელი. მეთაურობდა ორ ექსპედიციას ტიბეტის აღმოსავლეთ საზღვრებთან 1931 და 1934—1935 წწ. პირველ ექსპედიციაში მონაწილეობდნენ გერმანელი ზოოლოგი, მონადირე, ორინთოლოგი, მკვლევარი, ტიბეტოლოგი და ესეს-ის შტურმბანფიურერი ერნესტ შეფერი, ასევე, გორდონ ბოულესი, ოტო ჰაიზერი და ჰუგო ვაიგოლდი.
1942 წელს ამერიკელ ოფიცერ ილია ტოლსტოისთან ერთად მიაღწია ლჰასას სტრატიგრაფიული ექსპედიაციის შემადგენლობაში და შეხვდა მაშინ ახალგაზრდა XIV დალაი ლამას.
ლიტერატურა
კატეგორია:დაბადებული 1908 კატეგორია:გარდაცვლილი 1945 კატეგორია:ამერიკელი მოგზაურები კატეგორია:ამერიკელი ზოოლოგები
ლადოვი-შტიტი
ლადოვი-შტიტი (Ľadový štít) — მწვერვალი სლოვაკეთში, მაღალ ტატრებში. სიმაღლე 2627 მ. განვითარებულია კლდოვანი ალპური რელიეფი. აგებულია გრანოდიორიტებით. არის ალპინისტური მარშრუტები.
რესურსები ინტერნეტში
კატეგორია:სლოვაკეთის მთები
ფეტრი
ლიტერატურა
კატეგორია:ბეწვეული
ელიაღასი
ელიაღასი (el — ხალხი, ტომი aga — ბატონი) — ელის უფროსი. ელიაღასი განაგებდა ელს, კრებდა გადასახადებს, არჩევდა სამოქალაქო და სისხლისსამართლებრივ საქმეებს. ელის იურისდიქციიდან ამოღებული იყო მკვლელობის, გაუპატიურების, თვალის ამოგდებისა და კბილის ჩამტვრევის შემთხვევები, რომელთაც მდივანბეგი განიხილავდა. თანამდებობის დაკავებისას ელს 12 მანეთი („მინალთუნი“) ეძლეოდა.
ლიტერატურა
კატეგორია:თურქული წოდებები
ჰამიდა მამედყულიზადე
ჰამიდა ხანუმ აჰმედ ბეგ-ყიზი მამედყულიზადე (ქალიშვილობაში ჯავანშირი; Həmidə xanım Əhməd bəy qızı Məmmədquluzadə-Cavanşir) — აზერბაიჯანის განმანათლებლებიდან ერთ-ერთი პირველთაგანი, საზოგადო მოღვაწე, მწერლისა და პუბლიცისტის ჯალილ მამედყულიზადეს მეუღლე.
ბიოგრაფია
ჰამიდა ხანუმ ჯავანშირი დაიბადა 1873 წელს შუშის მაზრის სოფელ ქიაჰრიზლიში (ახლანდელი აზერბაიჯანის აღჯაბედის რაიონში) ახმედ ბეგ ჯავანშირის ოჯახში. მან მიიღო საშინაო საერო განათლება ორ ენაზე. იგი კარგად ფლობდა როგორც აზერბაიჯანულს ასევე რუსულსაც. შემდგომ მან დაიწყო თვითგანათლება, ბევრს კითხულობდა, რის გამოც იგი გახდა იმ დროის აზერბაიჯანის ერთ-ერთი ყველაზე განათლებული ქალი.
80-იან წლებში გათხოვდა მეფის არმიის პოლკოვნიკზე იბრაგიმ-ბექ დავატდაროვზე. იბრაგიმ-ბექთან ქორწინებაში ჰამიდა-ხანუმს ორი შვილი ჰყავდა. 1902 წელს იბრაგიმ-ბექი გარდაიცვალა და ჰამიდა-ხანუმი ორი ბავშვით თავის მშობლიურ სოფელ კიახრიზლში დაბრუნდა, სადაც მამისგან მემკვიდრეობად დატოვებული მამულის მმართველობით დაკავდა.
1905 წელს მამამისის ახმად ბეგ ჯავანშირის ხელნაწერების გამოქვეყნების მიზნით, რომელიც შედგებოდა საბავშვო მოთხრობებისგან და თარგმანებისგან, ჰამიდა ხანუმი გადმოსახლდა თბილისში. მან წარუდგინა ხელნაწერები გამომცემლობა „გეირათს“. თბილისშივე გაიცნო ჯალილ მამედკულუზადე. 1907 წლის 15 ივნისს მათ იქორწინეს.
მშობლიურ სოფელ კიახრიზლში ჰამიდა-ხანუმ ჯავანშირმა გახსნა საავადმყოფო, საქსოვი ფაბრიკა, ხოლო 1909 წელს მეუღლის ჯალილ მამედყულზადეს დახმარებითა და მონაწილეობით — სკოლა 30 ბიჭისა და 10 გოგონასათვის. ჰამიდა-ხანუმ ჯავანშირი იყო კავკასიელ მუსულმან ქალთა საქველმოქმედო საზოგადოების ერთ-ერთი დამაარსებელი (1906–1917). 1912 წელს ის გამოვიდა ამიერკავკასიის ბამბის მწარმოებელთა მე-13 ყრილობაზე, სადაც წარმოების ამ მიმართულების გაუმჯობესების წინადადებით წარდგა. 1911 წელს ჰამიდა-ხანუმმა დიდი ძალისხმევა გამოიჩინა ავადმყოფობაში მყოფი პოეტის მირზა ალეკპერ საბირის გამოსაჯანმრთელებლად. ჰამიდა-ხანუმს დიდი წვლილი მიუძღვის ჟურნალ „მოლა ნასრედინის“ გამოცემაში, რომელიც ქალთა თავისუფლების პრობლემებს აშუქებდა.
საბჭოთა ძალაუფლების პირველ წლებში ჰამიდა-ხანუმ ჯავანშირი ცხოვრობდა მშობლიურ სოფელ კიახრიზლში. თავად-აზნაურული წარმომავლობის გამო მას პრობლემები შეექმნა: კუთვნილი მამული ჩამოერთვა, წაერთვა ხმის უფლება. შემდგომ ის გადავიდა ბაქოში, სადაც ცხოვრობდა სიცოცხლის ბოლომდე. მეუღლის გარდაცვალების შემდეგ დაკავებული იყო მამედყულზადეს შემოქმედების პროპაგანდით, თარგმანებითა და მისი ნაწარმოებების პუბლიკაციით. დაწერა მოგონებები ჯალილ მამედყულზადეზე, საბირზე და თავის მამაზე ახმედ-ბექ ჯავანშირზე. თარგმნა აზერბაიჯანელი მწერლების, მათ შორის ჯალილ მამედყულზადეს მთელი რიგი ნაწარმოებები რუსულ ენაზე. ჰამიდა-ხანუმ ჯავანშირი ცნობილი იყო როგორც ფოლკლორისტი, აგროვებდა აზერბაიჯანული ხალხური შემოქმედების ზეპირსიტყვიერებას, მოთხრობებს ისტორიული პიროვნებების შესახებ. გარდაიცვალა 1955 წელს ბაქოში. დაკრძალულია ღვაწლმოსილ მოღვაწეთა საპატიო ხეივანში მეუღლის ჯალილ მამედყულზადეს გვერდით.
სქოლიო
კატეგორია:დაბადებული 1873 კატეგორია:გარდაცვლილი 1955 კატეგორია:აზერბაიჯანული არისტოკრატია კატეგორია:აზერბაიჯანელი მთარგმნელები კატეგორია:აზერბაიჯანელი მწერლები კატეგორია:აზერბაიჯანელი ფემინისტები
ამურსკი
ამურსკი (Амурск) — ქალაქი რუსეთში, ხაბაროვსკის მხარის სამხრეთ ნაწილში, ამურსკის რაიონის ადმინისტრაციული ცენტრი. 39 046 მცხოვრები (2019). მდებარეობს შუა ამურის დაბლობზე, მდინარე ამურზე, რკინიგზის სადგურ მილკიდან 16 კმ-ში. დაარსდა 1958 წელს, როგორც ამურის კომსომოლსკის სამრეწველო თანამგზავრი. 1973 წელს მიენიჭა ქალაქის სტატუსი. ქალაქში არის მხარეთმცოდნეობის მუზეუმი, ავიაციის საწარმოო გაერთიანება (თვითმფრინავების და სხვ. წარმოება), „ამურმაშ“ (აკუმულატორებისა და სხვ. წარმოება), „ვიმპელ“ (სპეცპროდუქცია სახელმწიფო შეკვეთებზე, სახალხო მოხმარების საქონელი), ცელულოზა-მუყაოსი და ავეჯ-ხის დასამუშავებელი კომბინატები, ქარხანა „პოლიმერ“ და სხვ. საბჭოთა პერიოდში მოქმედებდა ცელულოზა-ქაღალდის ტექნიკუმი, რომელსაც 1997 წელს შეეცვალა სახელიც და სპეციალიზაციაც და ეწოდა სამრეწველო-ეკონომიკური.
სქოლიო
კატეგორია:ხაბაროვსკის მხარის ქალაქები
რესპლენდორი
2010 წლის მონაცემებით, მოსახლეობა 17 089 ადამიანს შეადგენდა, მოსახლეობის სიმჭიდროვე 15.8 კმ²-ზე. ფართობი 1 081 796 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ფეშქაში
ფეშქაში (< სპარს. ფიშქეშ) — ძღვენი, საჩუქარ-მისართმეველი. სპარსეთში ფეშქაში ფორმალურად ნებაყოფლობითი, ფაქტობრივად კი მოსახლეობის სავალდებულო ფეოდალური და სამოხელეო გამოსაღები იყო. შაჰს ფეშქაშს ამირები და დიდი მოხელეები გადასცემდნენ. ქართულ იურიდიულ აქტებში ტერმინი „ფეშქაში“ გვიანდელ ფეოდალურ პერიოდში მკვიდრდება. ფეშქაში („მართებული ფეშქაში“) რისამე ბოძების წინაპრობას შეადგენდა. ბოძების მოშლა ფეშქაშის ანაზღაურებას იწვევდა. ფეშქაში „სათათრო“ გამოსაღებსაც აღნიშნავდა. „ყეენის ფეშქაში“ საურის საფუძველზე მზადდებოდა. იგი ქალ-ვაჟებისა და სხვა მისართმევლებისაგან შედგებოდა. ქარავანს, რომელსაც ასეთი ფეშქაში მიჰქონდა, „ბარხანა“ ეწოდებოდა.
ლიტერატურა
კატეგორია:სპარსული სიტყვები
ტომბუქტუს რეგიონი
ტომბუქტუს რეგიონი (Tombouctou) — რეგიონი მალიში.
გეოგრაფია
აღმოსავლეთიდან რეგიონი ესაზღვრება კიდალის და გაოს რეგიონებს, სამხრეთიდან მოპტის რეგიონს, დასავლეთიდან და ჩრდილო-დასავლეთიდან მავრიტანიას, ჩრდილო-აღმოსავლეთიდან ალჟირს, სამხრეთ-აღმოსავლეთიდან ბურკინა-ფასოს.
ფართობის მიხედვით მალის რეგიონებს შორის ტომბუქტუს რეგიონი ყველაზე უფრო დიდია.
რეგიონში მდებარეობს რამდენიმე ტბა (ტინ-დაულიმი, ორაი-ტიგირიკორა).
ადმინისტრაციული დაყოფა
thumb|right|300px|ტომბუქტუს რეგიონის ადმინისტრაციული რუკა. ტომბუქტუს რეგიონის ადმინისტრაციული თვალსაზრისით დაყოფილია 5 ოლქად:
სქოლიო
კატეგორია:მალის რეგიონები
ელიზია
ელიზია (elisio < elido — გამოვაძევებ) — სიტყვის ბოლოკიდური ხმოვნის ჩავარდნა (გაქრობა) მომდევნო სიტყვის თავკიდური ხმოვნის წინ, მაგ., l’enfant (le enfant-ის ნაცვლად). ქართულში ელიზია იშვიათია: „მე დ’იმან უნდა ვიბრძოლოთ“ (ვაჟა-ფშაველა).
ლიტერატურა
კატეგორია:ფონოლოგია კატეგორია:ფონოლოგია
მასტერსი 1978 (სნუკერი)
მასტერსი 1978 (Masters 1978, აგრეთვე ცნობილია, როგორც Benson and Hedges Masters 1978 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 1978 წლის 6 თებერვლიდან 10 თებერვლამდე New London Theatre-ში, ლონდონში. ტურნირის გამარჯვებული გახდა ალექს ჰიგინსი, რომელმაც ფინალში დაამარცხა კლიფ თორბერნი ანგარიშით 7:5.
პირველი რაუნდი
მატჩები 7 ფრეიმისგან
ჯონ პალმენი 4:2 პეტსი ფეიგანი
გრემ მაილსი 4:3 ფრედ დეივისი
რესურსები ინტერნეტში
კატეგორია:მასტერსი (სნუკერი) კატეგორია:1978 წელი სნუკერში
საჭადრაკო ოლიმპიადა 2010
20 სექტემბერი - 4 ოქტომბერი 2010 ხანტი-მანსიისკი, რუსეთი
თავად ბრძოლა საინტერესო გამოვიდა. რუსები, როგორც მასპინძლები, ოლიმპიადაზე 5 გუნდით ასპარეზობდნენ. ტურნირის სტარტი ფავორიტების დიდმა უმრავლესობამ კარგად განვლო, თუმცა მეორე, მესამე და მეხუთე ტურში მნიშვნელოვანი ქულები დაკარგა ისრაელის ნაკრებმა. ბოლო ტურის წინ ჩემპიონობის შანსი სამ ნაკრებს — უკრაინას, რუსეთის პირველ და ისრაელის მოჭადრაკეებს ჰქონდათ. უკრაინელები 1 ქულით უსწრებდნენ რუსებს და 2 ქულით ისრაელს, მაგრამ უკანასკნელი ტური სამივემ ფრე დაამთავრა და გამარჯვებულიც უკრაინის ნაკრები გახდა. რაც შეეხება ქართველ ვაჟ მოჭადრაკეებს, მათ პირველი 6 ტური საკმაოდ კარგად ითამაშეს, 5 მატჩი მოიგეს და ერთი სომხებთან ფრედ დაამთავრეს, რის შედეგადაც ლიდერთა შორისაც იმყოფებოდნენ, მაგრამ ბოლო ხუთი ტური საკმაოდ ცუდად ითამაშეს, მხოლოდ ბელარუსებს მოუგეს, 4 კი წააგეს (უკრაინასთან, საფრანგეთთან, ესპანეთთან და ინდოეთთან) და საბოლოოდ 30-ე ადგილზე გავიდნენ.
ტექნიკური შედეგები
მონაწილეობდა 153 ნაკრები გუნდი. ტურნირი ჩატარდა შვეიცარიული სისტემით 11 ტურად. 11.🇵🇱, 12.🇦🇿, 13.🇷🇺-3, 14.🇧🇾, 15., 16.🇸🇰, 17.🇧🇷, 18.🇮🇳, 19., 20.🇨🇿, 21.🇮🇹, 22., 23.🇨🇺, 24.🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿, 25.🇦🇷, 26.🇪🇪, 27.🇰🇿, 28.🇲🇩, 29., 30., 31.🇧🇬, 32., 33.🇷🇸, 34.🇸🇪, 35.🇱🇹, 36., 37.🇨🇦, 38.🇦🇹, 39.🇷🇺-4, 40.🇮🇸, 41.🇪🇬, 42.🇲🇪, 43.🇶🇦, 44.🇵🇪, 45.🇹🇷, 46., 47., 48.ICSC, 49.🇺🇿, 50., 51.🇳🇴, 52., 53., 54.🇨🇴, 55.🇦🇺, 56.🇲🇰, 57.🇦🇱, 58. undefined, 59.🇫🇮, 60.🇧🇪, 61., 62.🇵🇰, 63.IPCA, 64.🇩🇪, 65., 66.🇧🇦, 67. undefined, 68.🇰🇬, 69., 70.🇷🇺-5, 71., 72.🇲🇽, 73., 74., 75., 76.🇹🇲, 77.🇯🇴, 78., 79., 80., 81.🇻🇪, 82., 83., 84.🇾🇪, 85.🇪🇨, 86.🇹🇯, 87.🇦🇩, 88.🇮🇪, 89., 90.🇩🇴, 91.🇳🇿, 92. undefined, 93.🇹🇭, 94.🇵🇦, 95. undefined, 96.🇯🇵, 97.🇱🇺, 98.🇨🇾, 99., 100.🇲🇹, 101., 102.IBCA, 103.🇮🇶, 104., 105.🇯🇲, 106.🇺🇬, 107., 108. undefined, 109. undefined, 110. undefined, 111. undefined, 112., 113.🇰🇷, 114.🇧🇴, 115. undefined, 116. undefined, 117.🇧🇳, 118., 119. undefined, 120.🇰🇪, 121. undefined, 122.🏴󠁧󠁢󠁷󠁬󠁳󠁿, 123.🇯🇪, 124., 125.undefined, 126.🇳🇦, 127. undefined, 128.🇪🇹, 129.🇭🇰, 130.🇬🇬, 131.🇲🇷 mauritania, 132.🇸🇷, 133.🇲🇴, 134.🇲🇿, 135., 136. undefined, 137.🇨🇲, 138.🇸🇹, 139. undefined, 140.🇬🇭. 141. undefined, 142.🇸🇱 sierra leone, 143.🇵🇬, 144.🇸🇲, 145.🇧🇮, 146.🇷🇼, 147. undefined, 148., 149.🇸🇳.
ჩემპიონის და პრიზიორების შემადგენლობა და შედეგები
ვასილ ივანჩუკი 8 (+7=2-1), რუსლან პონომარიოვი 5 (+1=8-0), პაველ ელიანოვი 7 (+5=4-1), ზახარ ეფიმენკო 8,5 (+6=5-0), ალექსანდრ მოისეენკო 2,5 (+2=1-1).
ვლადიმერ კრამნიკი 5,5 (+2=7-0), ალექსანდრ გრიშჩუკი 6 (+4=4-1), პეტერ სვიდლერი 5,5 (+2=7-1), სერგეი კარიაკინი 8 (+6=4-0), ვლადიმერ მალახოვი 3 (+1=4-1).
ბორის გელფანდი 4,5 (+1=7-1), ემილ სუტოვსკი 7,5 (+6=3-0), ილია სმირინი 5 (+4=2-1), მაქსიმ როდშტეინი 6,5 (+4=5-1), ვიქტორ მიხალევსკი 5,5 (+4=3-2).
საქართველოს ნაკრების შედეგები
ბაადურ ჯობავა 6,5 (+5=3-3), მერაბ გაგუნაშვილი 5,5 (+3=5-1), მიხეილ მჭედლიშვილი 6 (+3=6-0), ლევან ფანცულაია 6 (+5=2-2), თამაზ გელაშვილი 3,5 (+3=1-2).
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ
! style="background: #ddffdd;"|სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ
რესურსები ინტერნეტში
39
ექს...
ექს... (ex — გან, იდან) — 1. თავსართი, რომელიც აღნიშნავს მოძრაობას შიგნიდან გარეთ. მაგ., ექსპატრიაცია, ექსჰუმაცია. 2. რთული სიტყვის შემადგენელი ნაწილი, რომელიც აღნიშნავს ყოფილს. მაგ., ექსჩემპიონი, ექსპრეზიდენტი.
ლიტერატურა
კატეგორია:თავსართები კატეგორია:რთული სიტყვის შემადგენელი ნაწილები
კევინ მიტნიკი
კევინ დეივიდ მიტნიკი (Kevin David Mitnick; დ. 6 აგვისტო, 1963) — ამერიკელი კომპიუტერული უსაფრთხოების კონსულტანტი, მწერალი და ყოფილი ჰაკერი. ცნობილია სხვადასხვა კომპიუტერული და კომუნიკაციებთან დაკავშირებული დანაშაულისათვის, რის გამოც 1995 წელს დააპატიმრეს და ხუთი წლით თავისუფლების აღკვეთა მიუსაჯეს.
ბიოგრაფია
მიტნიკი დაიბადა ვან-ნაისში, კალიფორნიაში, 1963 წლის 6 აგვისტოს. გაიზარდა ლოს-ანჯელესში. სწავლობდა ლოს-ანჯელესის ჯეიმზ მონროს საშუალო სკოლაში. during which time he became an amateur radio operator. მოგვიანებით ჩაირიცხა სამხრეთ კალიფორნიის უნივერსიტეტში. გარკვეული ხანი მუშაობდა სტივენ სემიუელ უაზის სახელობის ტაძრის რეგისტრატორად.
მიტნიკი ახორციელებდა ჰაკინგს სოციალური ინჟინერიის გამოყენებით. ჯერ კიდევ მაშინ, როდესაც კომპიუტერული ტექნოლოგიები არ იყო საკმარისად განვითარებული, 12 წლის მიტნიკმა მოიგონა და წარმატებით განახორციელა თაღლითური სქემა, რომელიც აძლევდა მას მუნიციპალური ტრანსპორტით უფასო მგზავრობის შესაძლებლობას. მოგვიანებით, 1979 წელს, 16 წლის ასაკში, მან შეძლო კომპანია „Digital Equipment Corporation“-ის ქსელში შეღწევა და მონაცემების მოპარვა,, რისთვისაც გაასამართლეს და ერთწლიანი წლიანი პატიმრობა მიუსაჯეს. ციხიდან ახალგანთავისფუბლებულმა მიტნიკმა გატეხა კიდევ ერთი კომპანიის, „Pacific Bell“-ის ქსელი. ამისთვის ის კვლავ გაასამართლეს და მიუსაჯეს 2.5 წლიანი პატიმრობა. აშშ-ს იუსტიციის დეპარტამენტის ინფორმაციით, მიტნიკი კვლავ ტეხავდა ქსელებს ციხიდან.
დღეს მიტნიკი მართავს უსაფრთხოების კომპანიას „Mitnick Security Consulting“. იგი აგრეთვე არის უსაფრთხოების შემსწავლელი კომპანია KnowBe4-ის ჰაკინგის მთავარი ოფიცერი, ისევე როგორც კომპანია „Zimperium“-ის მრჩეველთა საბჭოს წევრი, ფირმა, რომელიც ქმნის მობილური შეჭრის პრევენციის სისტემას.
სქოლიო
კატეგორია:დაბადებული 6 აგვისტო კატეგორია:დაბადებული 1963 კატეგორია:ამერიკელი ებრაელები კატეგორია:ჰაკერები
ფეშქაშნივისი
ფეშქაშნივისი (სპარს. ფიშქეშნევის < ფიშქეშ — ფეშქაში და ნევის: აწმყო დროის ფუძე ყმნისა ნევეშთან — წერა) — თანამდებობის პირი გვიანდელ ფეოდალურ საქართველოში. ვახტანგ მეფის დასტურლამალის მიხედვით. ფეშქაშნივისი ფეშქაშის „ქარხნის“ (საწყობის) მოხელე იყო. მის მოვალეობას „ქარხანაში“ შესული ფეშქაშების ანგარიშწარმოება („დაწერა“) შეადგენდა. XVIII საუკუნის II ნახევარში ერთდროულად 2 (ცალ-ცალკე ქართლისა და კახეთის) ფეშქაშნივისის არსებობა ივარაუდება. ფეშქაშნივისი ჯამაგირს, დღიურ ულუფას და სარგოს (კერძოდ, ფეშქაშნივობის სახელოს 1703 წყალობის წიგნის თანახმად, ყველა ფეშქაშის ერთ მეათედ ნაწილს) ღებულობდა.
ლიტერატურა
კატეგორია:თანამდებობები ძველ საქართველოში
მო იენი
მო იენი (莫言; დ. 17 თებერვალი, 1955, შანდუნი, ჩინეთის სახალხო რესპუბლიკა) — თანამედროვე ჩინელი მწერალი, ჰონკონგის ღია უნივერსიტეტის საპატიო ფილოლოგიის მეცნიერებათა დოქტორი. 2012 წელს მიენიჭა ნობელის პრემია ლიტერატურაში როგორც ავტორს, რომელიც„ჰალუცინაციური რეალიზმის საშუალებით ხალხურ ზღაპრებს, ისტორიასა და თანამედროვეობას აერთიანებს.“. სამშობლოს გარეთ იენი ყველაზე მეტად ცნობილია რომანით „წითელი სორგო“, რომლის მიხედვითაც 1988 წელს ამავე სახელწოდების ფილმი გადაიღეს. .
ჩინური კრიტიკა მის ნაწარმოებებს მიაკუთვნებს „ფესვების მეძებარ ლიტერატურასთან და მაგიურ რეალიზმთან“. ინგ ლი ჰუა მას უწოდებს „უდავოდ, ერთ-ერთი ყველაზე შემოქმედებითი და ნაყოფიერი ჩინელი მწერალი დღეს“, რომლის წარმატების საიდუმლოც არის — მკაცრის და მიწიერის გარდაქმნა რაღაც დახვეწილში ლირიკული სიხარულის მისაღწევად, სადაც შეღწეულია მისი შრომა. ჰარვარდ გოლდბლათი ამტკიცებს, რომ მისი სახელი იცის ყველა კომპეტენტურმა ჩინელმა, და მო იენის პატარა დედულეთს ადარებს ფოლკნერის იოკნაპატავას, მითითებით, რომ მწერალმა მიიღო ამბიციური პროექტი მეოცე საუკუნის ჩინური ისტორიის ქრონიკებით თავის ბესტსელერებში.
ბიოგრაფია
მო იენი — ეს ფსევდონიმია, ჩინურიდან თარგმნისას ნიშნავს „გაჩუმდის“. ნამდვილი სახელი — გუან მოიე (管谟业).
დაიბადა, ინგ ლი ჰუას მონაცემების მიხედვით, 1955 წელს გაომში თანამედროვე საქალაქო ოლქი ვეიფანი შადუნის პროვინციაში (ამ ადგილის სოფელში მიმდინარეობს მისი ნაწარმოებების რიგითი ამბები), 11 წლისას „ლიტურატურული რევოლუციის“ გამო დაეტოვებინა სკოლა. 1976 წელს, რამდენიმე უარყოფითი პასუხის შემდეგ შეძლო მომხდარიყო ჯარში, სადაც ის პოლიტიკურ მუშათა პერსონალს შეუერთდა. ჯარში მან განათლების მიღება განაგრძო.
ჩინეთის მწერალთა ასოციაციაში 1986 წელს მოხვდა. შეიარაღებული ძალები 1997 წელს დატოვა და გადავიდა გაზეთის რედაქტორის წოდებაზე სამუშაოდ.
ამჟამად მო იენი იკავებს ჩინელ მწერალთა ასოციაციაში თავჯდომარის მოადგილეს თანამდებობას.
შემოქმედება
მო იენმა ლიტერატურული კარიერა 1981 წელს დაიწყო და პირველი ნაწარმოები ტრადიციულ-რეალისტურ მანერაში შექმნა, მესამე პირში თხრობით. უკვე 1980-იანებში ის თვალნათლივ ცვლის წერის ხერხებს.
მკითხველის ყურადღების ქვეშ მოქცეული მო იენის პირველი ნაწარმოები გახდა მოთხრობა „ბოლოკი, წითელი გარედან და გამჭვირვალე შიგნიდან“, ამბავი სადაც მთხრობელის ხმა, მიმდინარეობისას ეხამება სოფლელი ობოლი-ბიჭის სახეს, რომელსაც ბუნების აღქმის დიდი მგრძნობელობა გააჩნია.
ნაწარმოები „წითელი სორგო“, გამოქვეყნებულია 1986 წელს, მინიჭებული ჰქონდა ჩინეთის სახალხო რესპუბლიკის ეროვნული პრემია „წლის საუკეთესო მოთხრობა“ და მიიღო მსოფლიო აღიარება ისევე როგორც მისმა ეკრანიზაციამ, რომელიც ერთ წელიწადში განახორციელა ჯანგ იმოუმ. არც ისე დიდ ნაწარმოებში იშლება ერთი ოჯახის ისტორია 1930-იან წლებში ანტი-იაპონური ომის ფონზე, მთხრობელად გვევლინება შვილიშვილი, მოვლენების მონაწილე. ეპიზოდებში ირღვევა ხაზოვანი თანმიმდევრობა.
მოი იენის ერთ-ერთი ბოლო წიგნია „დავიღალე დაბადებით და სიკვდილით“ არჩევს ურთიერთობას ფერმერისა და მიწას შორის, და მისი სხვა ნაწარმოებებთან შედარებით ნაკლებ ძალადობას შეიცავს და მეტ განჭვრეტას. ისტორია, რომელსაც უმრავლესობა მო იენის სუაკეთესო ნაწარმოებად აღიქვამს, მონაყოლია თაღლითის მიერ, რომელიც აწამეს მიწის რეფორმის დროს 1950 წელს და რომელიც 50 წლის მანძილზე ადევნებს თვალყურს მოვლენებს, იგი იბადება სხვადასხვა სახლის ცხოველების სახით.
ამ ნამუშევარს მიენიჭა ნიუმენის პრემია ჩინურ ლიტერატურაში. 2011 წელს კი მწერალმა მაო დუნის პრემია აიღო წიგნისთვის „ბაყაყი“. 2012 წელს დამტკიცდა ნობელის პრემიის ფლობელად ლიტერატურაში.
მწერლის პირადი აღიარების მიხედვით მის ნაწარმოებებზე დიდი გავლენა იქონიეს რაბლემ, გარსია მარკესმა და იულიამ ფოლკნერმა.
მო იენის შემოქმედება გადათარგმნილია 10-ზე მეტ ენაზე, ინგლისურის, ფრანგულის, გერმანულის და ნორვეგიულის ჩათვლის.
სქოლიო
კატეგორია:ჩინელი მწერლები კატეგორია:ჩინური კულტურა კატეგორია:ჩინური ლიტერატურა კატეგორია:დაბადებული 1955 კატეგორია:XX საუკუნის ჩინელი რომანისტები კატეგორია:XXI საუკუნის ჩინელი რომანისტები კატეგორია:ჩინელი ნობელის პრემიის ლაურეატები კატეგორია:ჩინელი მამაკაცი რომანისტები კატეგორია:ნობელის პრემიის ლაურეატები ანბანის მიხედვით
ედი გიუმბეზი
ედი გიუმბეზი (Yeddi Gümbəz — შვიდი გუმბათი, ან შვიდი აკლდამა) — სასაფლაო და მავზოლეუმების ჯგუფი, შირვანის შაჰების მისაძინებელი,  ქალაქ შემახიდან დასავლეთით 1,5 კმ. დაშორებით, აზერბაიჯანში. შენარჩუნდა ოთხი მავზოლეუმი. სასაფლაო „ედი გიუმბეზი“ მდებარეობს გორაკზე, შახამდანის სასაფლაოდან 200 მეტრის მოშორებით. თავისი დასახელება მიიღო შვიდი მავზოლეუმისგამო, რომლებშიც განსვენებულნი არიან შემახის ხზანები XVIII—XIX საუკუნეებში.
გადარჩენილი მავზოლეუმებიდან ყველაზე უძველესი 1810 წლით არის დათარიღებული, რაზეც მეტყველებს შესასვლელ კარებზე გამოკვეთილი წარწერა. თავის გეგმაში მავზოლეუმებს გააჩნიათ რვაკუთხა ფორმები. შიდა კიდეები მოპირკეთებულია და გადაფარებულნი არიან ისრისებური ფორით. რვაკუთხედები სტალაქტიდების მეშვეობით გარდაიქმნებიან თექვსმეტკუთხედებად, რომლებიც იზრდებიან გუმბათის წრეწირში კუთხოვანეების საშუალებით. მავზოლეუმები როგორც გარედან ასევე შიგნიდან მოპირკეთებულნი არიან თეთრი ქვით.
№ 7 მავზოლეუმი მიეკუთვნება უკანასკნელი  შირვანის ხან  მუსტაფა -ხანის  ოჯახს. აქ დაკრძალულნი არიან მუსტაფა -ხანის შვილი აზად-ხანი და ნუხ-ბეგის ქალიშვილი (იქიდან გამომდინარე, რომ ორივენი ერთ მავზოლეუმში არიან დაკრძალულნი, ისტორიკოსი სიმა ქერიმზადე არ გამორიცხავს ნათესავურ კავშირს). მავზოლეუმის შიდა კედლებზე გაკეთებული წარწერების საფუძველზე, ქერიმზადე ვარაუდობს, რომ იგი აშენებულია 1865—1867 წლებში.
სასაფლაოზე დაკრძალულია XIX-დასაწყისის XX საუკუნეების პოეტ-სატირიკოსი მირზა ალექპერ ზადე საბირი.
სქოლიო
კატეგორია:აზერბაიჯანის მავზოლეუმები
მონაკოს პრინცი
მონაკოს პრინცი ან პრინცესა — სახელმწიფოს მონარქისა და მმართველის ტიტული მონაკოში. ამ ტიტულის მატარებლები არიან გრიმალდების საგვარეულოდან. მონაკოს მონარქი აბსოლუტური უფლებებით სარგებლობს, ამტკიცებს და ათავისუფლებს თანამდებობებიდან მინისტრებსა და სხვა სახელმწიფო მოხელეებს, ასევე შეუძლია დაითხოვოს და ხელახლა მოიწვიოს პარლამენტი. ეს თანამდებობა ამჟამად პრინც ალბერ II-ის ხელშია. მისი მემკვიდრე არის თავისი ვაჟი, ჟაკი.
სქოლიო
კატეგორია:მონარქები კატეგორია:წოდებები
სანტა-რიტა-დუ-იტუეტუ
სანტა-რიტა-დუ-იტუეტუ (Santa Rita do Itueto) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 717 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.
2010 წლის მონაცემებით, მოსახლეობა 5 697 ადამიანს შეადგენდა, მოსახლეობის სიმჭიდროვე 11.74 კმ²-ზე. ფართობი 485 081 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ახაშნის ციხისუბნის კოშკი
ახაშნის ციხისუბნის კოშკი —  არქიტექტურული ძეგლი დგას გურჯაანის მუნიციპალიტეტის სოფელ ახაშნის დასავლეთით ერთ კილომეტრზე, ციხისუბნად წოდებულ ადგილში. განეკუთვნება გვიან შუა საუკუნეებს.
კოშკი გეგმით არის სწორკუთხა, ნაგები სხვადასხვა ზომის რიყის ქვით. შემორჩენილუა მხოლოდ დასავლეთ კედელი და სამხრეთ კედლის მცირე ნაწილი. ინტერიერი ქვებითაა ამოვსებული. შესასვლელი პირველ სართულზეა, დასავლეთიდან. კარი არის თაღოვანი. კარის თავზე სამი ცალმაგი კვადრატული სათოფურია მოწყობილი, ერთი ცალმაგი სათოფური სამხრეთ კედელშია.
ლიტერატურა
კატეგორია:გურჯაანის მუნიციპალიტეტის კოშკები
ახაშნის კოშკი
კოშკი გეგმით მრგვალია, ნაგებია რიყის ქვითა და კირის ხსნარით, ძლიერ დაზიანებულია. შემორჩენილია პირველი სართული და მეორე სართულის კედლის ჩრდილოეთ მხარე. შესასვლელი პირველ სართულზეა, სამხრეთიდან, კარი თაღოვანია. კარის პირდაპირ თაღოვანი ბუხარია, კედლის დანარჩენ ნაწილში კი — ხუთი ღრმა თაღოვანი ნიშა. მათგან ოთახში თითო ვიწრო ხვრელი და ორ-ორი სათოფურია მოწყობილი, ხოლო ერთში ორი სათოფური, ნიშების თაღები და ბუხარი კვადრატული აგურითაა გამოყვანილი. სართული გადახურულია გუმბათოვანი კამარით. კამარის წყობაში, ჩრდილოეთ-დასავლეთ ნაწილში, თაღოვანი სარკმელია, რომლის ღიობი შიგნიდან გარეთ მკვეთრად მაღლდება. 1-ლი სართულის კედლის დასავლეთ ნაწილში, კედლის სისქეში, მოწყობილია მეორე სართულზე ასასვლელი კიბე, რომლის შემოსასვლელი კოშკში შესასვლელის დასავლეთ წერტილშია.
მეორე სართულის შემორჩენილ კედელში, პირველ სართულზე მდებარე ბუხრის ასწვრივ, თაღოვანი ბუხარია. ბუხრის ორივე მხარეს შემორჩენილია ნიშების კვალი, ხოლო ზემოთ ბრტყლად გადახურული სარკმელი და გუმბათოვანი კამარის ქუსლის წყობის მცირე ნაწილი.
ლიტერატურა
კატეგორია:გურჯაანის მუნიციპალიტეტის კოშკები
გიორგი ეგნატაშვილი
გიორგი (გურგელი) სიმონის ძე ეგნატაშვილი (დ. 12 მარტი, 1885, თბილისი — გ. 16 იანვარი, 1962, იქვე) — ქართველი ტანმოვარჯიშე, საბჭოთა კავშირის სპორტის დამსახურებული ოსტატი (1936), საბჭოთა კავშირის დამსახურებული მწვრთნელი, საქართველოს დამსახურებული მასწავლებელი. კაზაკ იგნატიევის შთამომავალი.
ბიოგრაფია
თავისი მოღვაწეობა დაიწყო ჯერ კიდევ მეოცე საუკუნის გარიჟრაჟზე, თავიდან როგორც მოქმედმა სპორტსმენმა, შემდეგ კი როგორც სპორტისა და ფიზკულტურული მოძრაობის ორგანიზატორმა. მან 1909 წელს დაამთავრა პრაღის უმაღლესი სატანვარჯიშო კურსები და დაიწყო მასწავლებლობა თბილისის სათავადაზნაურო გიმნაზიაში. 1907 და 1912 წლებში გამართულ სპორტსაზოგადოება „სოკოლის“ მსოფლიო შეკრებებზე თბილისის გუნდმა, რომელშიც გ. ეგნატეშვილიც შედიოდა, ჯერ მეორე და შემდეგ პირველი ადგილები დაიკავა. ეს იყო ჩვენი ტანვარჯიშული სკოლის უდავო წარმატება, რომელშიც ფასდაუდებელია გ. ეგნატაშვილის წვლილი, რადგან ამ დროისათვის იგი აქტიურ პედაგოგიურ მოღვაწეობას ეწეოდა.
გ. ეგნატაშვილი 1918–1937 წლებში ხელმძღვანელობდა მოსწავლე ახალგაზრდობის ფიზიკურ აღზრდას თბილისის სკოლებში, 1937–1941 წლებში განაგებდა ტანვარჯიშის კათედრას ფიზკულტურის ინსტიტუტში. მომდევნო წლებში, ჯერ თბილისის უნივერსიტეტის, შემდეგ საქართველოს პოლიტექნიკური ინსტიტუტის ფიზიკური აღზრდის უფროსი მასწავლებელია.
გ. ეგნატაშვილი იყო საზოგადოება „შევარდენის“ ერთ-ერთი დამაარსებელი და მეთაური. გიორგი ეგნატაშვილის სახელს ატარებს თბილისის განთლების განყოფილების ბავშვთა და მოზარდთა ცენტრალური სავარჯიშო სკოლა. დაჯილდოვებული იყო შრომის წითელი დროშის ორდენით.
დაკრძალულია მწერალთა და საზოგადო მოღვაწეთა დიდუბის პანთეონში.
სქოლიო
კატეგორია:დაბადებული 12 მარტი კატეგორია:დაბადებული 1885 კატეგორია:გარდაცვლილი 16 იანვარი კატეგორია:გარდაცვლილი 1962 კატეგორია:ქართველი სპორტული ტანმოვარჯიშეები კატეგორია:დიდუბის პანთეონში დაკრძალულები კატეგორია:საბჭოთა კავშირის სპორტის დამსახურებული ოსტატები კატეგორია:შრომის წითელი დროშის ორდენის კავალრები
საზღვაო ჰოსპიტალი
მინი|[[აშშ-ის საზღვაო ძალები|ამერიკის შეერთებული შტატების საზღვაო ძალების საზღვაო ჰოსპიტალი USNS Comfort , 2009.]] მარჯვნივ|მინი|HMHS Mauretania,   [[პირველი მსოფლიო ომი.]] საზღვაო ჰოსპიტალი — სამედიცინო გემი. ძირითადად სამხედრო ძალები იყენებენ საბრძოლო ზონებთან ახლოს.
მიუხედავად ამისა, საზღვაო ჰოსპიტალზე თავდასხმა სამხედრო დანაშაულია და მოწინააღმდეგე მხარეებს უფლება აქვთ შესაძლო კანონდარღვების აღმოჩენისათვის შეამოწმონ მსგავსი გემები.
ადრეული მაგალითები
მინი|ტანჟერის ახლოს, 1670 წელი. საზღვაო ჰოსპიტალები პიველად პორტის ევაკუაციისას გამოიყენეს, 1680–იანი წლები. არაა გამორიცხული, რომ საზღვაო ჰოსპიტალებს ანტიკურ ხანაშიც ეარსებათ. ათენის ფლოტში არსებობდა გემი სახელად თერაპია (ლათ. Therapia), ხოლო რომაულ ფლოტში ასკლეპიოსი (ლათ. Aesculapius). მათი სახელებით შეგვიძლია ვივარაუდოთ, რომ ისინი სამედიცინო დანიშნულებით გამოიყენებოდნენ.
ბრიტანული სამეფო ფლოტის პიონერად(პირველი ბრიტანული საზღვაო ჰოსპიტალი)  შეგვიძლია გემი Goodwill–ი დავასახელოთ, რომელიც ფლოტის ესკადრის შემადგენლობაში იყო ხმელთაშუა ზღვაში 1608 წელს. სამედიცინო ექსპერიმენტი მალევე შეწყდა და გუდვილს სხვა ვალდებულებები დააკისრეს, ხოლო გამოჯანმრთელებული პაციენტები უახლოეს პორტში ჩამოსხეს. მეჩვიდმეტე საუკუნის შუა პერიოდამდე სამეფო ფლოტის ნებისმიერ გემს შეეძლო საზღვაო ჰოსპიტალის ფუნქციის შეთავსება, ხოლო საუკუნის ბოლოს ასეთი მხოლოდ ორი იყო. თითოული ან დაქირავებული სავაჭრო  ან მეექვსე რიგის გემი იყო, რომელთაც ტიხრები მოხსნილი ჰქონდათ, რათა მეტი ადგილი გამოთავისუფლებულიყო ოთახებსათვის. ვენტილაციისათვის გემის კორპუსი და გემბანი დახვრეტილი იყო დამატებითი ნაკვეთურებით.
XVII საუკუნის საზღვაო ჰოსპიტალების ეკიპაჟში მეზღვაურების გარდა შედიოდა ქირურგი თავის ოთხ დამხარესთან ერთად. სამედიცინო მარაგში ძირითადად დოლბანდები, საპონი, ნემსები და ღამის ჭურჭელი იყო. გემზე პაციენტს საწოლს ან ნოხს და სუფთა ზეწარს სთავაზობდნენ. ადრეული პერიოდის საზღვაო ჰოსპიტალები განკუთვნილნი იყვნენ ავადმყოფებისათვის, ნაკლებად დაჭრილებისათვის. გემებზე საჭმლის ხარისხი საკმაოდ დაბალი იყო. 1690-იანი წლებში გემ Siam-ზე მყოფი ქირურგი ჩიოდა, რომ  არსებული ხორცი იყო გახრწნილი, ორცხობილა კი მწარე და მასზე ცხვირგძელები (ხოჭოს სახეობა) სახლობდნენ. ასევე, პური ისეთი მაგარი ყოფილა, რომ პაციენტების პირსა და სახის კანს აზიანებდა.
საზღვაო ჰოსპიტალი დაჭრილი სამხედროების სამკურნალოდაც გამოიყენებოდა. ამის მაგალითია ინგლისის ტანჟერის ევაკუაცია 1683 წელს. სამხედრო ოპერაციის ანგარიში სემიუელ პიპსს ეკუთვნის. მთავარ საზრუნავი ავადმყოფი სამხედროებისა და ოჯახების(თავიანთი ქონებით) ევაკუაცია იყო. საზღვაო ჰოსპიტალებმა Unity-მ და Welcome-მა ინგლისისკენ გეზი 18 ოქტომბერს აიღეს. გემებზე ჯამში 114 დაინვალიდებული სამხედრო, 104 ქალი და ბავშვები იმყოფებოდნენ. 1683 წლის 14 დეკემბერს ორივე საზღვაო ჰოსპიტალი მშვიდობით ჩავიდა დაუნსში.
სამეფო ფლოტში სამედიცინო პერსონალის რაოდენობა ნელა იზრდებოდა.1703 წელს მიღემული გადაწყვეტილებით, ყოველი გემის ეკიპაჟი დაიმატებდა  ექვს ლენდსმენს (სამხედრო წოდება საზღვაო რეკრუტთათვის), რომლებიც ქირურგის ასისტენტების ფუნქციას შეითავსებდნენ. ეკიპაჟში ასევე ოთხი მრეცხავი ქალი უნდა ყოფილიყო.1705 წლის შესწორების მიხედვით, გემს კიდევ 5 კაცი ექთანი დაემატა და თითოეული პაციენტისთვის ერთის ნაცვლად უკვე ორი ზეწარი გამოიყო. 1798 წლის 8 დეკემბერს, ბრძოლისთვის გამოუსადეგარი გემი HMS Victory გადააკეთეს საზღვაო ჰოსპიტალად, რომელზეც დაჭრილ ფრანგ და ესპანელ სამხედრო ტყვეებს მკურნალობდნენ. ედვარდ ჰეისტიდის(ფიცხის) ინფორმაციაზე დაყრდნობით, ორი დიდი საზღვაო ჰოსპიტალი შევიდა ჰალსტოუს ყურეში(კენტი). ამ გემების ეკიპაჟი ამოწმებდა ინგლისისკენ მომავალ გემებს, რომლებიც გარკვეული პერიოდით ე.წ საკარანტინო ზონაში ჩერდებოდნენ. ასე იცავდნენ ინგლისელები თავს სხვადასხვა ინფექციისგან, მათ შორის შავი ჭირისგან.
თანამედროვე საღვაო ჰოსპიტალები
HMS Melbourne-ი და HMS Mauritius-ი იყვნენ პირველი გემები, რომლებიც აღჭურვილნი იყვნენ ნამდვილი სამედიცინო მოწყობილობებით. ეს ჰოსპიტალები დაკომპლექტებული იყვნენ ე.წ სამედიცინო კორპუსის პერსონალით და უზრუნველყოფდნენ 1860 წლის ბრიტანულ ექსპედიციას ჩინეთში. გემები პაციენტებს კომფორტული გარემოთი უზრუნველყოფდნენ. გემებს ასევე გააჩნდათ საოპერაციოები. 1860იან წლებში, ამერიკის სამოქალაქო ომის დროს, გემი USS Red Rover–ი ეხმარებოდა, როგორც კონდეფერატების ისე ჩრდილოეთის არმიის დაჭრილ სამხედროებს.
რუსეთ–ოსმალეთის ომის დროს (1877–78), ბრიტანული წითელი ჯვარი ამარაგებდა შეჯავშნულ გემს, რომელიც  აღჭურვილი იყო თანამედროვე ქირურგიული ეკიპირებით. აღსანიშნავია ის ფაქტი, რომ გემზე იყო ქლოროფორმი და კარბოლის მჟავა (ანტისეპტიკი). მსგავსი გემები მონაწილეობდნენ 1882 წელს ეგვიპტეში შეჭრისას. ასევე ეხმარებოდნენ ამერიკელებს ესპანეთ–ამერიკის ომის პერიოდში.
საზღვაო ჰოსპიტალები რუსეთ–იაპონიის ომშიც (1904–05) გამოიყენებოდა. იაპონელები რუსულ საზღვაო ჰოსპიტალ Орёл–ს ანათებდნენ ცუსიმის საზღვაო ბრძოლისას. ბრძოლა იაპონელთა გამარჯვებით დამთავრდა და ალაფად გემი Орёл–ი ჩაიგდეს ხელთ.
მსოფლიო ომები
მარცხნივ|მინი|250x250პქ|საზღვაო ჰოსპიტალი HMHS Aquitania, პირველი მსოფლიო ომი. პირველ და მეორე მსოფლიო ომებში დაიწყო საზღვაო ჰოსპიტალების მასიური გამოყენება. მრავალი ლაინერი საზღვაო ჰოსპიტალად გადააკეთეს, მაგ : ''RMS Aquitana და HMHS Britanica. ''პირველი მსოფლიო ომის ბოლოს, ბრიტანეთის სამეფო ფლოტს 77 ასეთი გემი ჰყავდა. გალიპოლის კამპანიისას საზღვაო ჰოსპიტალებმა ჯამში 100,000 დაჭრილი გადაიყვანეს ეგვიპტეში.
პირველი ამერიკული საზღვაო ჰოსპიტალი USS Relief 1921 წელს ჩაუშვეს ზღვაში. მეორე მსოფლიო ომის პერიოდში, როგორც არმია ისე ფლოტი სხვადასხვა დანიშნულებით იყენებდა საზღვაო ჰოსპიტალებს. ისინი იყვნენ ისე აღჭურვილნი, რომ პირდაპირ ბრძოლის ველიდან მიეღოთ დაჭრილები. მათ ფუნქციებში შედიოდა ასევე ხმელეთზე არსებული ლაზარეთებისა და სამედიცინო რაზმების წამლებითა და სხვა საჭირო ინვენტარით მომარაგება. მინი|საზღვაო ჰოსპიტალად გადაკეთული Britannic (ტიტანიკისა და ოლიმპიკის უმცროსი და). უკანასკნელი ბრიტანული სამეფო იახტა, Britania, აშენდა ისე, რომ მარტივად გადაკეთებულიყო საზღვაო ჰოსპიტალად, მაგრამ ახლა ფიქრობენ, რომ პარლამენტის საფინანსო საქმიანობას ემსახურებოდა იგი და სამედიცინო კუთხით არ გამოუყენებიათ.
ზოგიერთი საღვაო ჰოსპიტალი, როგორიცაა SS Hope და Esperanza Del Mar, მიეკუთვნება სამოქალაქო ორგანიზაციებს და არ შედიან რომელიმე ფლოტის შემადგენლობაში. Mercy ships-ი წარმოადგენს საერთაშორისო საქველმოქმედო ორგანიზაციას და არ მიეკუთვნება რომელიმე მთავრობას.
ტიმბაუბა
ტიმბაუბა (Timbaúba) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 102 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.
საზღვაო ჰოსპიტალი
საერთაშორისო კანონმდებლობა
ალტ=|მინი|არასამთავრობო ორგანიზაციის საზღვაო ჰოსპიტალი MV Africa Mercy საზღვაო ჰოსპიტალებს ჰააგის X კონვენცია იცავს. კონვენციის მე-4 პარაგრაფში მოცემულია შესაბამისი შეზღუდვებიც:
ტიმბაუბა
2010 წლის მონაცემებით, მოსახლეობა 53 825 ადამიანს შეადგენდა, მოსახლეობის სიმჭიდროვე 183.71 კმ²-ზე. ფართობი 292 985 კმ²-ია.
საზღვაო ჰოსპიტალი
საერთაშორისო კანონმდებლობა
სან რემოს ცნობარის მიხედვით, რომელიც განკუთვნილია საზღვაო კონფლიქტებისთვის, საზღვაო ჰოსპიტალებს, რომლებიც არღვევენ საერთაშორისო კანონმდებლობას, აუცილებელია მიეცეთ დრო რათა ჩაბარდნენ. თუ გემი ისევ გააგრძელებს წინააღმდეგობის გაწევას, მეორე მხარეს შეუძლია კანონიერად  დაიკავოს იგი. საზღვაო ჰოსპიტალზე იერიშის მიტანა შეიძლება მხოლოდ: ყველა სხვა ვითარებაში საზღვაო ჰოსპიტალზე იერიში სამხედრო დანაშაულად ითვლება.
ტიმბაუბა
რესურსები ინტერნეტში
კატეგორია:პერნამბუკუს შტატის მუნიციპალიტეტები
საზღვაო ჰოსპიტალი
საერთაშორისო კანონმდებლობა
თანამედროვე საზღვაო ჰოსპიტალებზე გამოსახულია დიდი წითელი ჯვრები ან ნახევარმთვარეები, რომელიც მიუთითებს,რომ გემებს ჟენევის კონვენცია იცავს. თუმცა, ნიშნები სრულად არ იცავს გემებს მოწინააღმდეგის ცეცხლისგან. ამის მაგალითებია: კანადური გემი HMHS Llandovery Castle', რომელიც ჰალიფაქსიდან ლივერპულში მიდიოდა, რა დროსაც ტორპედომ ჩაძირა (27 ივნისი, 1918). მეორე მსოფლიო ომში ასეთ ორი  შემთხვევა დაფიქსირდა. სამეფო ფლოტის გემი AHS Centaur  ავსტრალიის მახლობლად იაპონელებმა ჩაძირეს და გემზე მყოფი 332 ადამიანიდან მხოლოდ 64 გადარჩა. 1941 წელს კი ისტორიაში ერთ-ერთი ყველაზე სისხლიანი საზღვაო კატასტროფა მოხდა. საბჭოთა საზღვაო ჰოსპიტალი Armenia, რომელსაც ყირიმიდან დაჭრილი სამხედროები გამოყავდა, გერმანულმა თვითმფრინავმა დაბომბა. ჩაძირვისას 5000-დან 7000-მდე სამხედრო და სამოქალაქო პირი დაიღუპა.
ამჟამად მოქმედი საზღვაო ჰოსპიტალები
მარჯვნივ|მინი|ბრაზილიის ფლოტის საზღვაო ჰოსპიტალი გემი U19 Carlos Chagas მარჯვნივ|მინი|რუსული ფლოტის საზღვაო ჰოსპიტალი Енисей. მარჯვნივ|მინი|ესპანური საზღვაო ჰოსპიტალი  Esperanza Del Mar
სხვა ხომალდები
მინი|220x220პქ|USS Abraham Lincoln, ნიმიცის კლასის ავიამზიდი დიდ ხომალდებზე, როგორიცაა ავიზმაიდები და ამფიბიური შემტევი გემები, მიღებულია ჰოსპიტალების არსებობა. თუმცა, მათ გემის მცირე ნაწილი უკავიათ და განკუთვნილია უშუალოდ გემის ეკიპაჟისათვის. ისინი არ გადიან საზღვაო ჰოსპიტალების ჯგუფში და შესაბამისად მათზე არაა დატანილი შესაბამისი აღნიშვნბი (წითელი ჯვარი და ა.შ) მინი|150x150პქ|USS Bataan, ვეისპის კლასის შემტები ხომალდი.
სქოლიო
კატეგორია:გემების ტიპები კატეგორია:საზღვაო ჰოსპიტალები
აშაღი-ყარაჩანლი
აშაღი-ყარაჩანლი (Aşağı Qaraçanlı) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
მუსიკოსები (კარავაჯო)
მუსიკოსები ან ახალგახრდობის კონცერტი (1595) — იტალიური ბაროკოს ოსტატის მიქელანჯელო მერიზი და კარავაჯოს (1571-1610) ფერწერული ნამუშევარი. ის 1952 წლიდან მეტროპოლიტენის ხელოვნების მუზეუმში, ნიუ-იორკში ინახება. ნამუშევარს ვრცელი აღდგენა ჩაუტარდა 1983 წელს.
სურათზე ჩანს ოთხი ბიჭი კვაზი-კლასიკურ კოსტუმში. სამი მათგანი სხვადასხვა მუსიკალურ ინსტრუმენტზე უკრავს ან მღერის, მეოთხე — კუპიდონად ჩაცმული, კი ყურძნის ასაღებად მიიწევს.
სქოლიო
კატეგორია:კარავაჯოს ნახატები კატეგორია:ბაროკოს მხატვრობა
ზაპორიჟიის ატომური ელექტროსადგური
ზაპორიჟიის ატომური ელექტროსადგური — ატომური ელექტროსადგური უკრაინაში, მდებარეობს სტეპურ ზონაში კახოვკის წყალსაცავის ნაპირზე, ზაპორიჟიის ოლქში, ქალაქ ენერჰოდარში. ყველაზე მსხვილი ატომური ელექტროსადგური ევროპაში.
რესურსები ინტერნეტში
კატეგორია: უკრაინის ატომური ელექტროსადგურები
კორნაფულა
კორნაფულა (Cornafulla; Corr Na Fola, „სისხლის გორაკი“) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. ქალაქ ათლონიდან დაშორებულია 8 კმ-ით. კორნაფულში 1980-იან წლებში აშენდა მონსინიორ მაკ-კართის სახელობის სკოლა. მოსწავლეების სიმრავლის გამო სკოლა გადავიდა ახალ შენობაში, რომლის აშენება დასრულდა 2011 წელს.
სქოლიო
კატეგორია:როსკომონის საგრაფოს დასახლებული პუნქტები